Magnus Aarbakke

Magnus Aarbakke (1934–2025) var en norsk jurist, professor i skatterett og tidligere høyesterettsdommer. Han ble født på Tysnes i Hordaland (nå i Vestland fylke).

Aarbakke ble i 1961 cand.jur.«M. Aarbakke ny dommer i Høyesterett», Aftenposten, 19. juli 1994, s. 14. Etter å ha arbeidet en tid som vitenskapelig assistent ved Nordisk institutt for sjørett, ble han stipendiat ved Det juridiske fakultet, Universitetet i Oslo. Han avla i 1967 den juridiske doktorgrad med avhandlingen Virksomhetsbegrepet i norsk skatterett.. Fra 1968 til 1990 var Aarbakke professor ved Universitetet i Oslo.Conferment of 12 HONORARY DOCTORS of the University of Bergen. 25 August 2000 , Universitetet i Bergen, besøkt 10. november 2009. Han arbeidet deretter noen år som advokat i Oslo. I 1994 ble han utnevnt til dommer i Norges Høyesterett, et embete han beholdt til 2002.Torill Marie Øie, Tore Schei og Carsten Smith: Til minne om Magnus Aarbakke - Norges Høyesterett og Aftenposten 22. juni 2925 

Aarbakke hadde skatterett som sitt spesiale. Gjennom sitt forfatterskap, undervisning og utredningsarbeid etablerte han skatterett som akademisk disiplin i Norge.Frederik Zimmer, Ole Kristian Fauchald og Inge Lorange Backer: Minneord over Magnus Aarbakke - Universitetet i Oslo 22. juni 2025 og Aftenposten 2. juli 2025 

Han var redaktør for Tidsskrift for rettsvitenskap i en årrekke.  og ledet utvalget som i 1989 la fram NOU 1989:14 «Bedrifts- og kapitalbeskatningen – en skisse til reform».

Han ble æresdoktor ved Uppsala universitet i 1996 og ved Universitetet i Bergen i 2000. Han fikk i 1988 Fridtjof Nansens belønning for fremragende forskning med den tilhørende Nansenmedaljen for fremragende forskning.

Aarbakke døde den 11. juni 2025 i Asker.

 Bibliografi (utvalg) 
 Ansvarlige selskaper og indre selskaper, 7. utgave, Oslo: Universitetsforlaget, 2008
 Aksjeloven og allmennaksjeloven, 2. utgave, kommentarer av Magnus Aarbakke et al., Oslo: Tano Aschehoug, 2004
 Skatt på formue, 4. utgave, Oslo: Universitetsforlaget, 2002
 Skatt på inntekt, 4. utgave, Oslo: Universitetsforlaget, 1990
 Innføring i norsk aksjeselskapsrett, Oslo: Universitetsforlaget, 1982
 Inntektsbeskatning av ansvarlig selskap og kommandittselskap, Oslo: Universitetsforlaget, 1979

 Referanser 

Kategori:Norske høyesterettsdommere
Kategori:Norske jusprofessorer
Kategori:Professorer ved Universitetet i Oslo
Kategori:Æresdoktorer ved Universitetet i Bergen
Kategori:Æresdoktorer ved Uppsala universitet
Kategori:Medlemmer av Det Norske Videnskaps-Akademi
Kategori:Personer fra Tysnes kommune